S-173/2019

Mál þetta, sem dómtekið var 20. mars sl., er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur W-x-x B-x-x G-x-x, kt. 000000-0000, [...], Reykjavík, fyrir eftirtalin umferðalagabrot framin á höfuðborgarsvæðinu á árinu 2018, nema annað sé tekið fram, með því að hafa:

1. Aðfaranótt sunnudagsins 3. september 2017 ekið bifreiðinni [...] undir áhrifum ávana- og fíkniefna, óhæfur til að stjórna ökutæki örugglega, (í blóði mældist tetrahýdrókannabínól 3,0 ng/ml), austur Samtún í Reykjavík á móts við hús nr. 2, þar sem lögregla stöðvaði aksturinn.

Telst þetta varða við 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50/1987.

2. Sunnudaginn 8. október 2017 ekið bifreiðinni [...] undir áhrifum ávana- og fíkniefna, óhæfur til að stjórna ökutæki örugglega, (í blóði mældist amfetamín 30 ng/ml) yfir gatnamót Sæbrautar og Skúlagötu í Reykjavík að húsi nr. 26, þar sem lögregla stöðvaði aksturinn.

Telst þetta varða við 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50/1987.

3. Að kvöldi mánudagsins 23. apríl ekið bifreiðinni [...] undir áhrifum ávana- og fíkniefna, óhæfur til að stjórna ökutæki örugglega, (í blóði mældist, amfetamín 145 ng/ml og tetrahýdrókannabínól 2,1 ng/ml) suður Reykjanesbraut við Vogastapa í Reykjanesbæ á 162 km hraða á klst. á vegarkafla þar sem leyfður hámarkshraði er 90 km á klst., þar sem lögregla stöðvaði aksturinn.

Telst þetta varða við 1., sbr. 3. mgr. 37., og 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50/1987.

4. Aðfaranótt laugardagsins 23. júní 2018 ekið bifreiðinni [...] undir áhrifum ávana- og fíkniefna, óhæfur til að stjórna ökutæki örugglega, (í blóði mældist tetrahýdrókannabínól 8,9 ng/ml) sviptur ökurétti og yfir á rauðu ljósi við gatnamót Suðurlandsbrautar og Kringlumýrarbrautar, austur Laugaveg í Reykjavík, þar sem lögregla stöðvaði aksturinn.

Telst þetta varða við 1. mgr. 5. gr., 1., sbr. 2. mgr., 45. gr. a, og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

5. Að kvöldi sunnudagsins 19. ágúst ekið bifreiðinni [...] sviptur ökurétti, norður Snorrabraut í Reykjavík við Hverfisgötu, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Að kvöldi sunnudagsins 19. ágúst ekið bifreiðinni [...] sviptur ökurétti, suður Rauðarárstíg í Reykjavík við lögreglustöðina, Hverfisgötu, þar sem lögregla stöðvaði aksturinn.

Telst þetta varða við 1. mgr. 48. gr, sbr. 1. mgr. 100. gr. umferðarlaga nr. 50/1987.

7. Að kvöldi laugardagsins 1. september ekið bifreiðinni [...] sviptur ökurétti, suður Suðurgötu í Reykjavík við Starhaga, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

8. Fimmtudaginn 27. september ekið bifreiðinni [...] sviptur ökurétti, við Laugaveg í Reykjavík við Ásholt, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

9. Að kvöldi sunnudagsins 19. ágúst ekið bifreiðinni [...] sviptur ökurétti, austur Suðurlandsbraut í Reykjavík við lögreglstöðina við Hverfisgötu, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

10. Miðvikudaginn 10. október ekið bifreiðinni [...] sviptur ökurétti, austur Streng í Reykjavík við Kistuhyl, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 50/1987.

Það athugast að brot í ákærulið 9 var framið miðvikudaginn 10. október 2018 en ekki sunnudagskvöldið 19. ágúst 2019, svo sem í ákæru greinir.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1986. Samkvæmt framlögðu sakavottorði, dagsettu 20. febrúar 2019, hefur hann ekki áður gerst sekur um refsiverða háttsemi.

Ákærði er í málinu sakfelldur fyrir tíu umferðarlagabrot, nánar tiltekið fyrir að aka fjórum sinnum undir áhrifum ávana- og fíkniefna, þar af í eitt skipti gegn rauðu ljósi og í annað skipti gegn lögbundnum hraðatakmörkunum, og sex sinnum sviptur ökurétti. Með hliðsjón af framangreindu, sakarefni þessa máls og fjölda brota ákærða, þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 26 mánuði frá 23. apríl 2018 en þann dag var ákærði sviptur ökurétti til bráðabirgða, sbr. 103. gr. umferðarlaga nr. 50/1987.

Ákærði greiði 493.784 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, W-x-x B-x-x G-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 26 mánuði frá 23. apríl 2018.

Ákærði greiði 493.784 krónur í sakarkostnað.

Þ-kvk-nf L-kvk-nf